pythainlp/thai-open-data-go-th huggingface dataset:
บัวหลวง ราชินีแห่งวารี
บัวหลวงเป็นไม้น้ําสกุลหนึ่ง ที่มีเหง้าหรือไหลเป็นลําต้นใต้ดินเป็นทรงกระบอก ยาว เป็นปล้อง ด้านในจะกลวง บริเวณรากบัวมีสีขาวครีม ใบบัวจะลอยเหนือน้ํา ก้านดอกและก้านใบยาว เปลือกก้านแข็ง ผิวขรุขระ คล้ายหนามสั้นๆ  ใบบัวหลวงจะมีขนาดใหญ่ รูปร่างกลม ผิวใบมีขน แตกดอกออกมาเป็น สีขาว สีชมพู แล้วแต่พันธุ์  มีกลีบเลี้ยง ไม่เกิน 5 กลีบ และกลีบดอกไม่เกิน 15 กลีบ กลีบดอกมีความบอบบาง และมีฝักบัวที่มีเมล็ดบัวประมาณ 25-30 เมล็ด
กระเพราแดง ปลูกง่าย ได้ผลผลิตยาว
กระเพราแดงงหรือใบกอมก้อของทางเหนือ เป็นพืชผักสมุนไพรพันธุ์หนึ่ง เช่นเดียวกับกะเพราขาว แต่มีลักษณะที่แตกต่างกัน โดยกะเพราแดงจะมีใบและกิ่งสีเขียวปนแดงคล้ํา และให้กลิ่นที่จัดจ้านมากกว่ากะเพราขาว ประเทศในทวีปเอเชียเราได้นําใบกะเพรามาปรุงอาหารมาช้านาน ทั้งนํามาปรุงสดๆ และนํามาใช้เป็นเครื่องเทศ แม้กระทั่งในผัดกระเพรา ที่ในกรุงเทพหรือภาคกลางอาจใช้กระเพราเขียว แต่หากขึ้นไปทางภาคเหนือ เราจะได้ลิ้มลองความจัดจ้านของกระเพราแดง เพราะทางเหนือนิยมใช้ใบกระเพราแดงมาเป็นวัตถุดิบในการผัดกระเพรามากกว่ากระเพราเขียวนอกจากนี้ยังมีการนํามาใช้เป็นยาทั้งในรูปแบบสดและแห้งด้วย เพราะกะเพราแดงมีน้ํามันหลายชนิดเป็นส่วนประกอบ ทั้งน้ํามันระเหยและไม่ระเหย
ตาล หรือ ต้นตาลโตนด มูลค่าสูงกว่าลําต้น
ตาล หรือ ต้นตาลโตนด เป็นต้นไม้ที่ให้น้ําตาลโตนด รสชาติหอมหวานละมุนละไม อันเป็นเอกลักษณ์ที่ย้ําเตือนให้เราต้องคิดถึงจังหวัดเพชรบุรี เพราะน้ําตาลโตนดเมืองเพชร และ บรรดาขนมหวานจากเมืองเพชร ชนิดต่างๆ ที่ทําจากน้ําตาลโตนด มีชื่อเสียงโด่งดัง เป็นที่ยอมรับของทุกคน และยังพลอยทําให้ใครหลายคนเข้าใจว่าจังหวัดเพชรบุรี มีต้นตาลมากเป็นอันดับหนึ่ง ทั้งที่ความจริงแล้วกลับเป็นจังหวัดสงขลา ที่มีต้นตาลมากกว่าและเรียกได้ว่ามากที่สุดในประเทศไทย
ต้นถั่วเขียว อาหารแห่งอนาคต ปลูกเพิ่มรายได้ ปลูกเพิ่มมูลค่าให้กับดิน
ต้นถั่วเขียว คือธัญพืช(พืชที่ให้เมล็ดเป็นอาหาร)ชนิดหนึ่ง ที่ให้ผลผลิตเป็นเมล็ดถั่วเขียว เป็นพืชที่อายุการเพาะปลูกสั้นเพียง 60-70 วันหลังจากเริ่มปลูกก็เก็บเกี่ยวได้ ต้นถั่วเขียว นิยมปลูกกันแบบพืชไร่ เติบโตได้ในดินทุกชนิดที่ชุ่มชื้น แต่ไม่มีน้ําท่วมขัง ใช้น้ําในการปลูกน้อยกว่าการทํานา หรือการปลูกพืชไร่ชนิดอื่น ทนร้อน ทนแล้ง และปลูกได้ตลอดปี โดยส่วนใหญ่นิยมปลูกกัน 3 ช่วงเวลาคือก่อนฤดูฝน ในฤดูฝน และหลังจากฤดูฝน หรือ หลังจากเก็บเกี่ยวพืชชนิดอื่นแล้ว
แตงกวาญี่ปุ่น ไม่ใช่ ซูกินี
แตงกวาญี่ปุ่น เป็นผักชนิดใหม่ ที่รู้จักกันแพร่หลายมากขึ้นในบ้านเรา ในช่วงไม่เกิน 5 ปีที่ผ่านมา หลายคนที่ได้กินมีความเห็นว่า แตงกวาญี่ปุ่นมีรสชาติหวานกรอบอร่อย มากกว่าแตงกว่าไทย และสิ่งที่พิเศษกว่ากันอีกอย่างก็คือ แตงกวาญี่ปุ่น สามารถนํามาใช้ทําอาหารไทย แทนแตงกวาไทยได้ทุกประเภท แต่แตงกวาไทยไม่สามารถนําไปใช้ปรุงอาหารญี่ปุ่น แทนที่แตงกวาญี่ปุ่น ได้เลยเพราะแตงกวาญี่ปุ่นและอาหารญี่ปุ่น ต่างมีความเข้ากันของรสชาติในแบบเฉพาะของตัวเอง
ไผ่เลี้ยง ไผ่สารพัดประโยชน์ ให้ครบจบที่เดียว
ไผ่เลี้ยง คือไผ่ชนิดหนึ่งในบรรดาต้นไผ่ 22 พันธุ์ ที่มีการบันทึกไว้ว่า มีการนํามาใช้ประโยชน์ในด้านต่างๆ กันอย่างกว้างขวาง ทั้งการนําหน่อไผ่หรือที่นิยมเรียกว่า หน่อไม้ มากินเป็นอาหาร การนําลําต้น หรือ ที่เรียกว่า ไม้ไผ่ ไปใช้แปรรูปเป็น เครื่องมือ เครื่องใช้ ต่างๆ สารพัด เช่น ในงานก่อสร้าง เครื่องเรือน เฟอร์นิเจอร์ งานหัตถกรรม ฯลฯ รวมไปถึงการปลูกต้นไผ่ เพื่อสร้างสภาพแวดล้อม เช่น ปลูกเพื่อตกแต่งบ้านและสวน ปลูกกั้นแนวรั้ว ปลูกยึดตลิ่ง ปลูกเป็นแนวกันลมกันแดดกันพายุ เป็นต้น ซึ่งต้นไผ่ทั้ง 22 พันธุ์ นี้มีลักษณะคุณสมบัติที่แตกต่างกันไป ดังนั้นการใช้ประโยชน์จากต้นไผ่เหล่านี้ จึงต้องคัดเลือกชนิดพันธุ์ที่มีความเหมาะสมกับการใช้งานในแต่ละด้าน ซึ่งไผ่เลี้ยง เป็นไผ่ที่น่าสนใจเพราะให้ประโยชน์ได้ครบทั้ง 3 ด้าน
กะหล่ําดอก หรือ ดอกกะหล่ํา ดูแลดี รายได้ปัง
กะหล่ําดอก หรือ ดอกกะหล่ํา เชื่อว่าคนไทยทุกคนต้องรู้จัก และอาจไม่ต้องบรรยายถึงรูปร่างหน้าตาของผักยอดนิยมชนิดนี้โดยละเอียดอีก แต่บางคนอาจสงสัยว่า ตกลงเราจะควรเรียกชื่อผักชนิดนี้ว่าอะไรกันแน่คําตอบก็คือถูกต้องทั้ง 2 ชื่อ เพราะไม่ว่าเราจะสั่ง กะหล่ําดอก หรือดอกกะหล่ํา จากแม่ค้าผักในตลาด หรือจากร้านอาหารไหนๆ ก็ตาม เราจะได้กินผักชนิดเดียวกันแน่นอน เพราะในความเข้าใจของคนทั่วไปแล้วก็คือผักชนิดเดียวกัน เพียงแต่ในเอกสารที่เป็นทางการ จะนิยมใช้คําว่า กะหล่ําดอก มากกว่านั่นเอง
ปลูกต้นหอม พืชให้ผลไวถูกใจเกษตรกรมือใหม่
การปลูกต้นหอมในกระถางไว้กินเองที่บ้าน รวมถึงการปลูกพืชผักสวนครัวชนิดอื่นด้วย อย่างเช่น พริกกะเพรา โหระพา ผักชี ฯลฯ เป็นกระแสที่ได้รับความนิยมกันมานานแล้ว และโดยเฉพาะอย่างยิ่งในปัจจุบันที่ผู้คนพากันตื่นตัว ในเรื่องความปลอดภัยของอาหารการกินชนิดต่างๆ ทั้งการปนเปื้อนสารเคมี หรือการมีสารพิษตกค้างที่มองไม่เห็น ซึ่งการตื่นตัวด้านความปลอดภัยต่อสุขภาพเหล่านี้ ถือเป็นเรื่องที่ดีงามอย่างยิ่ง เพราะการดูแลรักษาสุขภาพของตนให้แข็งแรงไว้ก่อน เป็นการสร้างภูมิคุ้มและรักษาโรคได้ดีที่สุด
เถาเอ็นอ่อน สมุนไพรคู่ใจผู้สูงวัย
เถาเอ็นอ่อน สมุนไพรตอบโจทย์ผู้สูงวัยที่เรามาชวนคุยวันนี้เพราะในปัจจุบัน ประเทศไทยมีแนวโน้มที่จะมีจํานวนประชากรผู้สูงอายุเพิ่มมากขึ้นทุกปี ซึ่งสิ่งที่จะเป็นปัญหาอยู่คู่กับผู้สูงอายุโดยส่วนใหญ่ ก็คือปัญหาเรื่องโรคภัยไข้เจ็บต่างๆ เอาชนิดที่เบาที่สุดและมักจะเป็นกันทุกคน ก็คืออาการปวดเมื่อยตามร่างกาย เส้นเอ็นยึดหรือตึง ปวดหลังปวดเอว ปวดแข้งปวดขา ฯลฯเนื่องจากความเสื่อมของอวัยวะต่างๆ ซึ่งก็เป็นไปเองตามอายุที่เพิ่มขึ้น มักจะต้องมี ยาหม่อง ยานวด ติดบ้านเอาไว้ตลอด ซึ่งสมุนไพรที่มีสรรพคุณ และกําลังเป็นที่นิยมอยู่ในตอนนี้ก็คือ เถาเอ็นอ่อน นั่นเองครับ โดยการแพทย์แผนไทยระบุว่าเป็นสมุนไพรที่ช่วยบํารุงเส้นเอ็น คลายเส้นเอ็น และกล้ามเนื้อ ช่วยแก้อาการปวดเมื่อยได้ดี ทําให้มีการนําเถาเอ็นอ่อนมาเป็นส่วนผสม หรือแปรรูป เป็นสินค้าชนิดต่างๆ เช่น ยาหม่อง น้ํามันนวด สมุนไพรเม็ด น้ําสมุนไพร ลูกประคบ เถาตากแห้ง เป็นต้น
แปะเชียง ชีวภัณฑ์ใกล้ตัว
แปะเชียง เป็นพืชที่มีถิ่นกําเนิดอยู่ในเอเชีย เพราะมีภูมิอากาศอุ่น เจริญเติบโตในบริเวณที่อยู่ใกล้กับโคลน หรือบริเวณแหล่งน้ําต่าง ๆ เช่น ห้วย หนอง คลอง บึง เป็นไม้ล้มลุกเนื้ออ่อนที่มีลําต้นใต้ดินเรียกว่าเหง้า เจริญตามยาวขนานกับผิวดินเป็นเส้นกลมหนา มีน้ํามันระเหยส่งกลิ่นหอม ลักษณะใบแปะเชียงเป็นเส้นตรงปลายแหลม ใบยาว สูงประมาณ 2 เมตร ไม่มีก้านใบ ผลิดอกเป็นช่อทรงกระบอกเรียวหนาแน่นสีเหลืองแกมเขียว ออกผลสุกเป็นสีแดง สามารถขยายพันธุ์ตามธรรมชาติตามริมห้วย ริมธาร ในพื้นที่จังหวัดที่อยู่เหนือความสูงจากนน้ําทะเลมากกว่า 1,200 เมตร ในต่างประเทศสามารถพบได้ใน ศรีลังกา อินเดีย สิกขิม นิวกินีและอินโดนีเชีย
ขิงแดง ไม้ตัดดอกอนาคตไกล
ขิงแดง เป็นพืชที่มีลักษณะคล้ายข่าเพราะอยู่ในตระกูลเดียวกัน นิยมปลูกเป็นไม้ประดับ ในอาคารบ้านเรือน ทั้งยังนํามาใช้ในเชิงสมุนไพรแผนโบราณ ลักษณะของต้นขิงแดงนั้นจะมีเหง้าซึ่งเป็นลําต้นใต้ดินและแหล่งสะสมอาหาร แตกแง่งออกรอบด้าน ส่วนลําตันเหนือดินจะประกอบด้วยใบที่ซ้อนกันหนาจนกลายเป็นลําต้นเทียม กอมีความสูงไม่เกิน 2 เมตร ใบเป็นมีทรงรีปลายแหลม ไม่มีก้าน ใบทั้งสองด้านมีความมันวาว ผลิดอกเป็นช่อสีแดงเพลิง รูปทรงรีแต่ปลายแหลม บริเวณปลายยอดของกอ นิยมนําดอกมาใช้เป็นไม้ตัดดอกเพื่อปักแจกันบูชาพระและตกแต่งบ้าน เพราะสามารถคงความสดได้เป็นเวลานาน จนกลายเป็นไม้ตัดดอกเชิงพาณิชย์ในปัจจุบัน ไม่เพียงแต่ขายภายในประเทศ แต่ยังมีการส่งออกไปต่างประเทศแต่ไม่มากนัก และที่สําคัญคือมีผู้บริโภคต้องการจํานวนมาก แต่ยังไม่มีแหล่งปลูกขนาดใหญ่ที่มีผลผลิตส่งออกมาจําหน่ายอย่างต่อเนื่องและเพียงพอต่อตลาด
ว่านเปราะหอม ว่านมหาเสน่ห์ สรรพคุณเพียบ
ว่านเปราะหอม เป็นพันธุ์ไม้ประเภทลงหัว และเป็นไม้ล้มลุก มีหัวหรือเหง้าแง่ทรงกลมรี สีเหลืองอ่อน ถ้าแก่จัดจะมีสีน้ําตาลเข้ม เหง้าจะฝังอยู่ใต้ดินเหมือนหัวกระชาย เป็นพืชที่มีอายุหลายปี โดยจะแห้งตายเองในช่วงอากาศหนาวและเจริญเติบโตขึ้นมาใหม่ในช่วงที่มีฝน ใบว่านและรากมีกลิ่นหอมจางๆ ใบหนา มน แต่ปลายเรียวแหลม ใบด้านบนมีสีเขียวมันวาว ส่วนใบด้านล่างมีสีเขียว มีขนละเอียดสีขาวเกาะอยู่  เมื่อแตกใบจะค่อยๆ ผลิดอกบริเวณซอกใบ จากโคนต้นขึ้นมาที่ยอด  ดอกแตกออกเป็นช่อและมีสีขาวอมม่วง
ต้นเงาะ พันธุ์ไหนดีที่สุดในโลก?
ต้นเงาะ ผลไม้เมืองร้อนแสนอร่อยอีกชนิดหนึ่งของไทย ซึ่งทางภาคใต้ของเราปลูกกันมาแล้วเป็นร้อยปี ได้รับการแพร่พันธุ์เข้ามาจาก ถิ่นกําเนิดของเงาะคือประเทศมาเลเซีย และอินโดนีเซีย เป็นผลไม้สดตามฤดูกาล และเงาะยังเป็นหนึ่งในผลไม้แค่ไม่กี่ชนิด ที่แปรรูปเป็นผลไม้กระป๋องแล้วได้รับความนิยมอย่างสูงจากตลาด ทั้งในและต่างประเทศ ปัจจุบันคนไทยส่วนใหญ่มักรู้จักและได้กินเงาะกันอยู่แค่สายพันธุ์เดียว คือ เงาะพันธุ์โรงเรียน เพราะเพื่อนๆ เกษตรกรถือว่าเป็นพันธุ์ที่ดีที่สุดในโลกเท่าที่พบในปัจจุบัน บ้านเราจึงนิยมปลูกเงาะพันธุ์นี้กันมากที่สุดกินพื้นที่เกินกว่า 93% ของพื้นที่ปลูกเงาะทั่วประเทศ(ปี พ.ศ.2559)
ว่านนางคํา สมุนไพรวงศ์ขิง
ว่านนางคํา เป็นพรรณไม้ในวงศ์ขิง ซึ่งพืชทั้งหมดในวงศ์นี้ล้วนแล้วแต่แต่เป็นไม้ล้มลุก มีเหง้าที่เป็นส่วนของลําต้นอยู่ใต้ดิน มีกลิ่นที่เป็นเอกลักษณ์ มีต่อมน้ําอยู่ในเซลล์พืชที่เป็นน้ํามันหอมระเหย โดยว่านชนิดนี้มีลักษณะใกล้เคียงกับต้นขมิ้น แต่มีขนาดใบที่กว้างกว่า และมีเส้นสีแดงบริเวณกลางใบและขอบใบ เจริญเติบโตได้ดีทั้งในเขต ร้อนและเขตอบอุ่นที่ มีความชื้นสูง ศูนย์กลางการกระจายพันธุ์อยู่ที่ทวีปเอเชียตะวันออกเฉียงใต้  คนไทยเรานิยมนําพืชวงศ์นี้มาใช้ประกอบอาหารหรือนํามาใช้เป็นเครื่องเทศ ทั้งขิง ประชาย กระวาน ขมิ้น หรือบางชนิด อย่างว่านชักมดลูก มหาหงส์ ก็ถูกนํามาใช้เป็นยาสมุนไพรพื้นบ้าน ส่วนบางชนิด เช่น ดอกดาหลาและดอกกระเจียว ก็นําไปใช้เป็นไม้ประดับ
ต้นมะกรูด พืชเศรษฐกิจแห่งบ้านนา
ต้นมะกรูด เป็นต้นไม้ทรงพุ่มขนาดเล็ก บริเวณลําต้นและกิ่งมีหนามขนาดใหญ่และแข็ง  มักนิยมใช้ใบและผลมะกรูดเป็นสมุนไพรและเครื่องเทศ รวมทั้งใช้เป็นวัตถุดิบในการปรุงอาหาร โดยเฉพาะการนํามาโขลกผสมกับเครื่องเทศอื่นๆ เป็นพริกแกง เด็ดใบสดๆ ใส่ในต้มยํา หรือหั่นฝอยๆ โรยหน้าพะแนงหรือยําต่างๆ ก็ให้กลิ่นหอมน่ารับประทาน น้ําจากผลมะกรูดมีรสเปรี้ยวแบบมีเอกลักษณ์ใช้แต่งรสอาหารที่มีกลิ่นคาว ช่วยดับกลิ่นได้อย่างดี จึงกลายเป็นเครื่องปรุงที่มีติดตู้เย็นกันเป็นประจํา
มะม่วงน้ําดอกไม้ ผลไม้ส่งออกอนาคตไกล
มะม่วงน้ําดอกไม้ คือมะม่วงชนิดกินผลสุก ที่เพื่อนๆ เกษตรกรชาวสวนมะม่วงนิยมปลูกกันมากที่สุดในปัจจุบัน สาเหตุเพราะมีผลสุกที่หวานอร่อย ผิวพรรณงดงาม ทนทานต่อการขนส่ง เหมาะสําหรับการส่งออก และตอนนี้ก็กําลังได้รับความนิยมอย่างมากในตลาดต่างประเทศ ทั้งจีน ญี่ปุ่นและเกาหลีใต้ จึงทําให้ผลผลิตได้ราคาดี นอกจากนี้ตลาดในประเทศเองก็นิยมมากเช่นกัน เพราะทุกวันนี้มะม่วงอกร่องสุก ราคาแพง และหายากมาก ในขณะที่มะม่วงน้ําดอกไม้ ราคาถูกกว่า หาซื้อได้ง่าย แม้รสชาติด้อยกว่าเล็กน้อย แต่คนไทยก็หันมานิยมกัน
ต้นตะไคร้ พืชสารพัดประโยชน์
ตะไคร้ เป็นพืชล้มลุกที่จัดอยู่ในประเภทพืชสมุนไพรหรือพืชสวนครัว ใช้ประกอบอาหารได้หลายชนิด ต้นตะไคร้สามารถนํามาปรุงอาหารได้ตั้งแต่ส่วนของลําต้น ใบ โดยเฉพาะการนํามาปรุงเป็นน้ําพริกแกงได้หลากหลายทั้งแกงเผ็ด และแกงเชียวหวาน ต้มยํา และอาหารประเภทยํารสแซบต่าง ๆ สามารถดับกลิ่นคาวได้เป็นอย่างดี และยังได้ชื่อว่าเป็นพืชสมุนไพรที่มีสรรพคุณทางยาอีกด้วย โดยสามารถรักษาโรคระบาดของสัตว์ปีก เช่น ไก่ เป็ด นก ที่มีอาการยืนขาสั่นให้หายได้เป็นปกติโดยเร็ว
ถั่วดํา ธัญพืชสีนิลแสนลึกลับ
ถั่วดํา คือเมล็ดธัญพืชสีดําซึ่งเป็นหนึ่งในพันธุ์ถั่วเขียวเพียงแต่สีของเมล็ดแตกต่างกัน โดยประเทศที่เพาะปลูกถั่วดํามากที่สุดคือประเทศอินเดีย และยังเป็นวัตถุดิบที่สําคัญในการประกอบอาหารอินเดียมาช้านาน ก่อนที่จะกระจายพันธุ์ไปยังระเทศต่างๆ ทั่วโลกที่มีภูมิอากาศอบอุ่น ในประเทศไทยเราพบการเพาะปลูกทั่วไปในเขตภาคเหนือ โดยเฉพาะจังหวัดลําปางและพะเยาเป็นแหล่งผลิตที่สําคัญของประเทศ
ข่อย ไม้แต่งสวนมากสรรพคุณ
ข่อย เป็นพืชใบเลี้ยงคู่ มีการงอกแบบใบเลี้ยงอยู่ใต้ดิน ลําต้นเหนือใบเลี้ยงมีขนอ่อน และมีลําต้นที่คดไม่ตรง มีข้อและปุ่มตามลําต้น เปลือกของลําต้นบาง ผิวไม่เรียบ มีน้ํายางข้นเหนียว สีผิวเปลือกลําต้นเป็นสีเทาแกมเขียว แตกแขนงเป็นพุ่มหนาแน่น ลักษณะใบมีขอบคล้ายฟันเลื่อย ใบหนาทรงรี ปลายแหลม แผ่นใบและก้านใบมีขนละเอียดคลุมอยู่ ดอกเพศเมียเป็นดอกเดี่ยว ผลิดอกสีขาวครีมบริเวณกิ่งหลัก ส่วนดอกเพศผู้จะผลิบนก้านช่อเดียวกันแต่จะเกิดบนกิ่งแขนง ให้ผลเป็นผลเมล็ดเดียวแข็ง ผลกลมคล้ายไข่ สีเขียว เมื่อแก่จะมีสีเหลืองเป็นอาหารที่บรรดานกโปรดปรานมาก
เมล็ดข้าว เรื่องลึกที่ต้องรู้
ข้าวถือเป็นพืชเศรษฐกิจที่สําคัญที่สุดและมีความเกี่ยวพันกับวิถีชีวิตชาวไทยเรามายาวนาน โดยชนิดของข้าวนั้นแบ่งตามความแตกต่างของความแข็งของเมล็ดข้าว เป็นข้าวเจ้าและข้าวเหนียว หรืออาจจะแบ่งตามความยาวของเมล็ดข้าวก็ได้ ซึ่งเมล็ดข้าวนั้นจะมีส่วนประกอบหลักคือ ส่วนที่ห่อหุ้มผลที่เราเรียกกันว่าแกลบนั่นแหละครับ และส่วนเนื้อของผล
มะกอกน้ํา หนึ่งในผลไม้แช่อิ่มสุดปัง
มะกอกน้ํา คือต้นมะกอกสายพันธุ์หนึ่งที่พบได้ทั่วไปในประเทศไทย นอกเหนือจาก มะกอกป่า และมะกอกฝรั่ง บ้านเรานิยมนําผลมะกอกน้ํามาจิ้มกินกับน้ําปลาหวาน แช่อิ่ม หรือดองเกลือ เก็บไว้กินเล่นเป็นของว่าง โดยมีตํานานเล่าสืบต่อกันมาว่าในประเทศไทย ตั้งแต่สมัยอยุธยา มีต้นมะกอกน้ําที่ขึ้นเองตามธรรมชาติเรียงรายอยู่ตามพื้นที่ริมแม่น้ําเจ้าพระยา และยิ่งพบมากในพื้นที่บริเวณที่ใกล้เคียงกับปากแม่น้ํา ในสมัยก่อนบริเวณนี้จึงมีชื่อเรียกว่าบางมะกอก ชาวต่างชาติที่เข้ามาค้าขายกับอยุธยาผ่านทางเรือจะต้องเดินทางผ่านเส้นทางนี้เป็นประจํา ซึ่งถือว่าเป็นหน้าด่านสําคัญของกรุงเทพมหานครในยุคต่อมา ซึ่งชาวต่างชาติได้เรียกชื่อของพื้นที่แถบนี้เพี้ยนจาก บางมะกอก เป็น Bangkok จนติดปาก บางกอก จึงได้กลายมาเป็นชื่อสากลของกรุงเทพฯ ตราบจนถึงทุกวันนี้
ต้นแปะก๊วย ราชาแห่งสมุนไพร
ในช่วงระยะเวลาหลายปีที่ผ่านมา พืชสมุนไพรจากฝั่งเอเชียที่มีชื่อเสียงและขายดีเป็นอันดับต้นๆ ของฝั่งยุโรปและอเมริกา คือ ต้นแปะก๊วย เพราะได้มีการค้นพบสรรพคุณด้านการรักษาทางการแพทย์อย่างต่อเนื่อง ทั้งเรื่องของความสามารถในการช่วยให้ระบบหมุนเวียนเลือดในร่างกายดีขึ้น จนถูกนํามาสกัดเพื่อใช้บําบัดโรคและความเจ็บป่วยต่างๆ อย่างกว้างขวาง และยังเป็นสมุนไพรที่ช่วยชะลอวัย เพราะมีฤทธิ์ต้านอนุมูลอิสระ และยังกระตุ้นระบบการสืบพันธุ์ให้มีประสิทธิภาพมากขึ้น ลดความเสี่ยงในการเป็นหมันได้ และบังเป็นยาอายุวัฒนะ จนได้ฉายาว่า ราชาแห่งสมุนไพร
ข้าวเหนียวดํา ข้าวพื้นเมืองเพื่อสุขภาพ
ข้าวเหนียวดํา หรือข้าวก่ํา คือพันธุ์ข้าวสารเหนียวที่มีสีดําหุ้มอยู่บนเมล็ดข้าวสาร แม้สีสันอาจจะดูไม่งาม แต่เยื่อดํา ๆ ที่ห่อหุ้มเปลือกนอกของเมล็ดข้าวกลับอุดมไปด้วยสารอาหารที่สําคัญต่อร่างกายและมีสรรพคุณทางยา การปลูกข้าวเหนียวดํานั้นจะปลูกพร้อมๆกันกับข้าวขาวทั้งในการทําข้าวไร่และข้าวนาดํา ตามความเชื่อที่ว่าข้าวเหนียวดําคือราชาแห่งข้าว ที่ช่วยคุ้มครองผืนนาไม่ให้ศัตรูข้าวมาก่อกวนได้ โดยส่วนใหญ่เมื่อได้ผลผลิตข้าวเหนียวดําแล้วจะนําไปใช้ในครัวเรือนมากกว่านําออกมาขายเพราะไม่ได้ราคา
มะขามหวาน ปลูกที่ไหนก็หวาน?
เพชรบูรณ์ เป็นจังหวัดที่มีสภาพดิน ฟ้า อากาศ ภูมิประเทศที่เหมาะสมกับธรรมชาติของการเจริญเติบโตของต้นมะขามหวานมากที่สุด ทําให้หลายพื้นที่ของจังหวัดเพชรบูรณ์ สามารถปลูกมะขามหวานแล้ว ได้ผลผลิตดี และมีคุณภาพมากกว่าพื้นที่อื่นๆ ทําให้ในสมัยก่อนเกษตรกรในท้องถิ่นต่างพากันหันมาปลูกมะขามหวานกันมาก ในเกือบจะทุกอําเภอ และได้ทําให้จังหวัดเพชรบูรณ์ กลายเป็นศูนย์กลางในการปลูก การค้าขาย การส่งออก การแปรรูป รวมถึงยังเป็นแหล่งกําเนิดของมะขามหวานสายพันธุ์ต่างๆ ที่ได้ชื่อว่า ดีที่สุดในประเทศไทยมาจนถึงทุกวันนี้
ต้นยี่โถ ดอกไม้หรือยาพิษ
ต้นยี่โถ ชื่อไทย ๆ แต่มีถิ่นกําเนิดอยู่ใน โปรตุเกส อิหร่าน และเอเชียตะวันตก เป็นไม้ที่มีลักษณะเป็นไม้พุ่ม ลําต้นสูงใหญ่ เปลือกของลําต้นมียางสีขาวข้น มีใบเดี่ยว รูปทรงรี ปลายและโคนใบแหลม ใบมีสีเขียวเข้ม ให้ดอกเป็นสีชมพูเข้มหรือแดง บางพันธุ์ผลิดอกเป็นสีขาวก็มี ดอกจะมีกลิ่นหอมเมื่อบานเต็มที่ ให้ผลเป็นฝักยาว มีเมล็ดด้านในฝักจํานวนมาก เมื่อฝักแก่เต็มที่จะแตกออกเอง ทําให้กระจายพันธุ์ได้ง่าย เพราะเป็นพืชที่มีความทนทานต่อสภาพแวดล้อมสูง
ต้นทับทิม สายพันธุ์ไทยปลูกง่าย รสชาติดีกว่าเดิม
ต้นทับทิม เป็นไม้มงคลตามความเชื่อของชาวจีนว่าเป็นต้นไม้สวรรค์ มีความศักดิ์สิทธิ์และเป็นสิริมงคลช่วยคุ้มครองป้องกันสิ่งชั่วร้ายต่าง ๆ ได้ ดังนั้นตามบ้านเรือนของคนไทยเชื้อสายจีนแทบทุกบ้าน รวมไปถึงบ้านของคนไทยส่วนใหญ่ จึงมักจะปลูกต้นทับทิมเอาไว้ร่วมกับไม้มงคลประจําบ้านชนิดอื่นๆ ด้วยเสมอ และในขณะเดียวกันก็หวังจะได้กินผลทับทิมสุกที่ปลูกเองที่บ้านด้วย เพราะผลทับทิมนั้นเป็นหนึ่งในสุดยอดผลไม้ที่มีคุณค่าสารอาหาร และวิตามินต่างๆ ที่เป็นประโยชน์ต่อร่างกาย มีปริมาณสารต่อต้านอนุมูลอิสระมาก ช่วยป้องกันมะเร็ง บํารุงสมองและระบบประสาท บํารุงผิวพรรณ ฯลฯ แต่ปัญหาที่พบของต้นทับทิมที่ปลูกกันตามบ้านเรือนส่วนใหญ่ คือมักจะให้ผลน้อย รสชาติไม่ดี เปรี้ยวอมฝาด หรือหวานจางๆ มีเมล็ดแข็งกินไม่ได้ หรือไม่ก็มีแต่ดอกกับใบให้ดูประดับบ้านแค่นั้น เพราะสมัยก่อนเรายังไม่มีสายพันธุ์ที่ดีพอ ดังนั้นผลทับทิมที่คนไทยนิยมซื้อกินกัน ก็มักจะมีแต่ผลทับทิมที่นําเข้ามาจากต่างประเทศเท่านั้น ซึ่งมีผลใหญ่ เนื้อหวานกรอบอร่อย รสไม่ฝาด และมีหลายสายพันธุ์ที่มีเมล็ดนิ่มกินได้ ชนิดที่ราคาไม่แพงมากส่วนใหญ่ก็นําเข้าจากจีน เวียดนาม ส่วนที่ราคาแพงหน่อยก็มักนําเข้าจากอินเดีย สเปน อิสราเอล โดยมากจะวางขายตามห้างค้าปลีกสมัยใหม่ ในตลาดใหญ่ๆ
มะม่วงเขียวเสวย มะม่วงปราบเซียน
มะม่วง เป็นผลไม้ดั้งเดิมของบ้านเรา ที่คนไทยนิยมกินกันมาเนิ่นนานนับร้อยปี บางแหล่งข้อมูล บอกไว้ว่า สายพันธุ์มะม่วงไทยเท่าที่มีการบันทึกไว้ นับแต่อดีตจนถึงปัจจุบัน มีอยู่ 200 กว่าสายพันธุ์ ซึ่งฟังดูแล้วก็น่าประหลาดใจ แต่ในวงการชาวสวนผลไม้ทั่วไปถือเป็นเรื่องปกติธรรมดา เพราะผลไม้ที่ใช้เมล็ดในการเพาะขยายพันธุ์นั้นสามารถกลายพันธุ์ได้ตลอดเวลา นอกจากนี้ทั้งเกษตรกรและนักวิชาการเกษตรเอง ต่างก็มีการทดลองผสมพันธุ์พืชข้ามสายพันธุ์กันอยู่เสมอ เพื่อค้นหาสายพันธ์พืชใหม่ๆ ให้มีคุณสมบัติดียิ่งขึ้น เมื่อได้สายพันธุ์ใหม่ก็บันทึกไว้ เมื่อทดลองปลูกแล้วมีคนนิยมก็ปลูกต่อไป ถ้าไม่นิยมพันธุ์ใหม่นั้นก็สูญไป อย่างมะม่วงที่ว่ามีเป็น 200 สายพันธุ์ เอาจริงๆ คนก็นิยมกิน นิยมปลูกกันอยู่ไม่เกิน 10 สายพันธุ์เท่านั้น ตัวอย่างเช่น มะม่วงเขียวเสวย น้ําดอกไม้ อกร่อง แก้วขมิ้น ฟ้าลั่น พิมเสนมัน โชคอนันต์ แรด เป็นต้น
เตยหอม กลางนา พืชน่าสน
เตยหอม เป็นพืชเขตร้อน พบได้ทั่วไปในประเทศในเขตเอเชียใต้และเอเชียอาคเนย์ เป็นพืชที่นํามาปรุงแต่งกลิ่นในเมนูอาหารต่าง ๆ ทั้งอาหารคาวอย่าง ไก่ห่อใบเตย หมูคั่วใบเตย หรือของหวานสารพัดชนิดที่ต้องมีใบเตยเป็นวัตถุดิบ รวมไปถึงขนมอบแบบฝรั่งก็ยังต้องมีกลิ่นเตยหอมผสม
มะม่วงอกร่อง ทําไมจึงหายากและมีราคาแพง
มะม่วงอกร่อง เป็นมะม่วงพันธุ์พื้นบ้านของประเทศไทยมาตั้งแต่สมัยโบราณ คนไทยเรานิยมปลูกเอาไว้กินกันตามบ้านเรือนหรือตามเรือกสวนไร่นาของตัวเอง ในสมัย 40-50 ปีก่อนมะม่วงอกร่อง ไม่ได้มีราคาค่างวดอะไร เพราะหาได้ง่ายบ้านไหนๆ ก็มี โดยมะม่วงพันธุ์นี้จะมีจุดเด่นอยู่ที่ ผลสุก ซึ่งได้ชื่อว่ามีกลิ่นและรสชาติที่หอมหวานละมุนละไมที่สุด คนสมัยก่อนนิยมกินคู่กับข้าวเหนียวมูลกะทิ แล้วต้องบอกได้คําเดียวว่าอร่อยลงตัวที่สุด จะหามะม่วงพันธุ์ไหนมาแทนก็ไม่ได้  แถมในหนึ่งปีก็มีให้กินได้แค่ช่วงเดียวคือเดือนมีนาคม-เมษายน ทุกคนจึงต่างพากันยกย่องให้ “อกร่อง”เป็นมะม่วงที่ดีที่สุดเคียงคู่ข้าวเหนียวมะม่วง ซึ่งต่อมาเมนูนี้ ก็ได้กลายเป็นอาหารหวานชื่อดังของเมืองไทยที่นักท่องเที่ยวจะต้องลิ้มลอง
น้ํานมราชสีห์ ยาดีข้างถนน
น้ํานมราชสีห์ ถูกจัดเป็นวัชพืชอันแสนร้ายกาจ อยู่ในวงศ์เปล้า พบมากในบริเวณชายหาดทั้งฝั่งอันดามันและอ่าวไทย ช่วยยึดทรายบริเวณชายหาดให้เกาะตัวแน่น ไม่ให้ละอองทรายลอยไปตามลม จัดเป็นคลุมดินที่ดีชนิดหนึ่ง และยังสามารถพบปะได้ตามบริเวณทางเท้าและพื้นที่ทั่วไป มีความสามารถในการผลิตเมล็ดได้เยอะ ทําให้แพร่พันธุ์ได้ง่ายดายและรวดเร็ว ส่วนใหญ่จะกลายเป็นวัชพืชสําหรับพืชกระถางสําหรับเพื่อนๆ เกษตรกรที่ปลูกกล้าพันธุ์และไม้กระถางขาย ต้องรับกําจัดวัชพืชนี้ก่อนออกดอกและติดเมล็ด เพราะหากติดเมล็ดแล้วจะกระจายตัวไปทั่วทําให้ควบคุมยาก
เซียนท้อ ของมันต้องลอง
เซียนท้อ เป็นชื่อของผลไม้ชนิดหนึ่ง แต่ไม่ใช้ผลไม้ดั้งเดิมของบ้านเรา ประเมินว่าน่าจะมีการนําเข้ามา ทดลองปลูกในบ้านเรา ในช่วงไม่เกิน 15 ปีที่ผ่านมา และยังไม่มีการเพาะปลูกกันอย่างแพร่หลายมากนัก ผลผลิตส่วนใหญ่พบเห็นได้มากที่สุดทางภาคเหนือและภาคอีสาน โดยวางขายอยู่บ้างตามแหล่งท่องเที่ยวต่างๆ และตลาดขายของฝาก โดยจะนิยมเรียกชื่อผลไม้นี้ว่า ม่อนไข่ ส่วนของภาคกลางเรียก เซียนท้อ บางถิ่นเรียก ละมุดอินเดีย  แต่เมื่อก่อนคนไทยไม่ค่อยนิยมทานกันเท่าไหร่ เพราะยังมีคนไทยอีกมากที่ไม่เคยรู้จักหรือได้ยินชื่อของผลไม้นี้มาก่อน
ต้นรัก สารพัดประโยชน์ อนาคตงาม
ต้นรัก เป็นไม้พุ่มขนาดใหญ่ มีการกระจายพันธุ์มากกว่า 2,000 ชนิด พบได้มากที่สุดในเขตประเทศที่มีอากาศอบอุ่นและร้อน ไม่ค่อยพบในเขตประเทศเมืองหนาว มีแหล่งกําเนิดอยู่ในทวีปเอเชียและเอเชียตะวันออกเฉียงใต้ มักพบในบ้านเรือนทั่วไป ต้นรักเป็นต้นไม้ที่เจริญเติบโตเร็วมีความสูงประมาณ 5 เมตร เจริญเติบโตได้ทั้งในพื้นที่รกร้าง ชายฝั่งทะเลและริมน้ํา เพราะมีความทนทานต่อสภาพแวดล้อมดี ทนแดดจัด ทนแล้ง อยู่ได้ในดินแทบทุกชนิด โดยเฉพาะในดินทราย
ต้นมังคุด เสียบยอด 3 ปีมีผล ต้นเตี้ย
มังคุด มีฉายาว่า ราชินีแห่งผลไม้เขตร้อน เพราะความที่มีรสชาติอร่อยล้ําลึกแบบสดชื่น ซึ่งสําหรับคนไทยด้วยกันแล้วคงไม่ต้องบรรยายต่ออีกว่าอร่อยอย่างไร แต่ที่แน่ๆ ก็คือมังคุดไทยอร่อยอยู่ในระดับต้นๆ ของโลก เพราะไทยเราส่งออกมังคุดมากที่สุดติดอันดับ 1-3 ของโลก โดยผลผลิตส่วนใหญ่ ก็มาจากต้นมังคุดในภาคตะวันออกและภาคใต้ โดยมีจังหวัดที่เพาะปลูกต้นมังคุดมากที่สุด คือ จันทบุรี นครศรีธรรมราช ชุมพร ตราด และระยอง ส่วนในภูมิภาคอื่นไม่สามารถปลูกต้นมังคุดในเชิงการค้า ได้เพราะสภาพดินฟ้าอากาศไม่เหมาะสม
สร้อยอินทนิล แผงฟอกอากาศธรรมชาติ
ในช่วงประมาณ 1-2 ปี ที่ผ่านมาชื่อของต้นไม้อย่างสร้อยอินทนิล กลายเป็นที่รู้จักกันอย่างแพร่หลายมากยิ่งขึ้น และเป็นไม้ประดับที่ได้รับความนิยมเป็นอันดับต้นๆ ที่คนในเมืองใหญ่มักจะไปหาซื้อมาปลูกเอาไว้ในบ้านเรือนของตัวเอง ทั้งบ้านที่มีพื้นที่จัดสวน หรือแม้แต่ในคอนโดมิเนียมที่มีพื้นที่ระเบียงเพียงเล็กน้อย  ซึ่งสาเหตุเป็นเพราะมีผลการวิจัยที่น่าเชื่อถือว่า ต้นสร้อยอินทนิล เป็นไม้เลื้อยที่มีคุณสมบัติที่ดีในอันดับต้นๆ ในการช่วยดักจับฝุ่นละอองขนาดเล็กอย่าง PM 2.5 หากปลูกเลี้ยงไว้จนเติบโตมีกิ่งก้านใบหนาแน่น จะช่วยเป็นต้นไม้ฟอกอากาศ คอยดูดซับฝุ่นละอองขนาดเล็กต่างๆ ที่ก่อมลพิษทางอากาศได้
เห็ดขอนขาว อร่อยเด็ดเหมือนเนื้อไก่บ้าน
เห็ดขอนขาว เป็นเห็ดพื้นบ้านยอดนิยมอีกชนิดหนึ่งในภาคอีสาน เพราะสภาพแวดล้อมของภาคอีสานมีความเหมาะสมต่อการเจริญเติบโตของเห็ดขอนขาวมากที่สุด ทําให้ในช่วงฤดูฝน จนถึงฤดูหนาว เราสามารถหาเห็ดขอนขาว ซึ่งเป็นเห็ดป่าหรือเห็ดธรรมชาติ ได้ไม่ยากตามท้องตลาดทั่วไปในภาคอีสาน ซึ่งคนในพื้นที่นิยมนํามาปรุงเป็นอาหารท้องถิ่นนานาชนิด กินกันมาตั้งแต่สมัยบรรพบุรุษ ส่วนในภาคเหนือก็พบได้บ้างแต่มีน้อยกว่าภาคอีสาน ในขณะที่ภูมิภาคอื่นๆ นั้น ก็หาเห็ดขอนขาวกินได้ยากเช่นกัน
ต้นหว้า ไม้ผลมีอนาคต
ต้นหว้าเป็นไม้ผลที่มีลําต้นทั้งขนาดกลางหรือขนาดใหญ่ ขึ้นกระจายอยู่ทั่วไปในทุกภาคของประเทศไทย เมื่อถึงฤดูที่ต้นหว้าเริ่มมีผลสุกเด็กๆ หลายคน พอเลิกเรียนก็จะไปวิ่งเล่น ปีนป่ายต้นหว้าเพื่อเก็บลูกหว้ามากินกันเป็นที่สนุกสนาน นั่นคือภาพวิถีชีวิตของคนไทยในสมัยก่อนเมื่อกว่า 40-50 ปีมาแล้ว ซึ่งเด็กรุ่นใหม่ทุกวันนี้อาจไม่มีภาพความทรงจําลักษณะนี้ เพราะยุคสมัยได้เปลี่ยนแปลงไปมาก แม้แต่ต้นหว้าเอง ทุกวันนี้ก็ลดจํานวนลงไปมากเช่นกัน เพราะถูกตัดไปเพื่อแปรรูปบ้าง ถูกล้อมขายไปบ้าง หรือ ถูกโค่นทิ้งเพื่อขยายที่ดินเพาะปลูกบ้าง ซึ่งต้นหว้าที่หายไปเหล่านี้ ส่วนใหญ่เป็นต้นไม้ที่เกิดขึ้นเองตามธรรมชาติ ไม่ได้มีใครตั้งใจปลูกเอาไว้ ส่งผลทําให้จํานวนต้นหว้าในธรรมชาติลดน้อยลงไปทุกที
ดินเค็ม กับปัญหาการแพร่กระจายที่เพิ่มมากขึ้น
ดิน คือ ปัจจัยการผลิตที่สําคัญที่สุดอย่างหนึ่งของเกษตรกร ไม่ว่าจะเป็นการเพาะปลูกพืช หรือการเลี้ยงสัตว์ ถ้าสภาพดินในพื้นที่เพาะปลูกของเพื่อน ๆ เกษตรกรคนไหนมีปัญหา รับรองว่าจะต้องมีภาระต้นทุนค่าใช้จ่ายในการแก้ไข ปรับปรุงสภาพดินตามมาอีกมาก
ต้นสะเดา หนึ่งในไม้เศรษฐกิจชั้นดีแห่งอนาคต
ต้นสะเดา เป็นต้นไม้ที่มีมูลค่าทางเศรษฐกิจมากอีกชนิดหนึ่ง ยืนยันได้จากการที่ได้รับการยอมรับให้เป็นสินทรัพย์ที่สามารถใช้ค้ําประกันเงินกู้จากสถาบันการเงินได้ ตามระเบียบเงื่อนไขที่กฎหมายกําหนด รวมกับพรรณไม้ชนิดอื่นๆ รวมเป็น 58 ชนิด ดังนั้นสําหรับคนที่ยังมีที่ดินว่างเปล่าของตนเองเหลืออยู่ โดยที่ยังไม่มีแผนว่าจะปลูกพืชชนิดใดเพื่อหาประโยชน์ในระยะยาว การปลูกต้นสะเดาจํานวนมากในรูปแบบสวนเกษตร ก็เป็นทางเลือกที่น่าสนใจอย่างมาก เพราะอย่างน้อยๆ ก็จะได้ลําต้นที่มีมูลค่าเพิ่มสูงขึ้นในระยะยาว สามารถสะสมมูลค่าไว้เป็นมรดกที่งอกเงยให้แก่ทายาทรุ่นต่อไปได้
สับปะรดภูแล ความบังเอิญที่พอดี ด้วยฝีมือธรรมชาติ
ในปัจจุบันสับปะรดภูแล ได้ชื่อว่าเป็นสับปะรดที่มีคนนิยมกินมากเป็นอันดับต้น ๆ เมื่อเทียบกับบรรดาสับปะรดสายพันธุ์อื่น ๆ ที่เหลืออีกกว่า 10 สายพันธุ์ ซึ่งสาเหตุก็เป็นเพราะคนกินส่วนใหญ่ต่างพูดเป็นเสียงเดียวกันว่า ภูแล เป็นพันธุ์สับปะรดที่มีเนื้อแห้งกรอบอร่อย ทานได้หมดทั้งแกน กลิ่นหอม หวานพอดี ไม่มีรสเปรี้ยวและไม่กัดปาก นอกจากนี้ผลยังมีขนาดเล็ก เมื่อปอกเปลือกตกแต่งแล้วทําให้ดูสวยงามน่ากินยิ่งขึ้น ซึ่งจุดนี้เป็นหน้าที่ของคนขาย ที่จะต้องตกแต่งผลสดเพื่อให้ลูกค้าพร้อมทานได้ทันที ซึ่งลูกค้าจะชื่นชอบมาก ถึงแม้จะทําให้ยุ่งยากเสียเวลา แต่ก็เป็นการสร้างมูลค่าเพิ่มให้กับสินค้า และทําให้พ่อค้าแม่ค้าต่างพร้อมใจกันขายในราคาที่มีกําไรดีกว่าปกติ ซึ่งคงไม่มีใครอยากขายถูกๆ เพราะมันไม่คุ้มค่าเหนื่อย ค่าเสียเวลาตกแต่ง จากเหตุผลเหล่านี้ สับปะรดภูแล จึงเป็นที่นิยมทั้งจากผู้ซื้อและจากผู้ขายเพราะได้กําไรงาม รวมถึงเพื่อนๆ เกษตรกรผู้ปลูกด้วย เพราะราคาผลผลิตค่อนข้างดีตามความนิยม
ถุงดํา ถุงเพาะชําคู่ฟาร์ม
หากพูดกันเรื่อง ถุงดํา คนทั่วไปจะนึกถึง ถุงดําใส่ขยะ ที่เราใช้กันอยู่ตามบ้านทั่วไป  แต่ถ้าบอกว่าเป็น ถุงดําที่ใช้ทางการเกษตร คนรักต้นไม้ก็จะเข้าใจทันทีว่ากําลังพูดถึง“ถุงเพาะชํา” สีดํา ที่ทําจากพลาสติกที่ดูเผินๆ ก็เหมือน ถุงขยะ แต่ความจริงแล้วไม่เหมือนกันเลย เพราะถุงดําเพาะชํานั้นถูกออกแบบและผลิตมาเพื่อใช้เพาะชําพืชเท่านั้น
ชุมเห็ดเทศ สมุนไพรสารพัดประโยชน์
ชุมเห็ดเทศเป็นพืชสมุนไพรที่มีสรรพคุณเด่นคือการใช้เป็นยาระบาย ช่วยในการขับถ่าย บรรเทาอาการท้องผูก และยังเป็นยาใช้ภายนอก มีสรรพคุณช่วยต้านเชื้อราที่ทําให้เกิดโรคกลากเกลื้อน จากข้อมูลกรมการแพทย์แผนไทยและการแพทย์ทางเลือก ภายใต้กระทรวงสาธารณสุข ได้แนะนําการใช้ประโยชน์สมุนไพรชุมเห็ดเทศ เฉพาะในส่วนของ ใบสด ใบตากแห้ง หรือสารสกัดจากใบเท่านั้น โดยในส่วนของดอก ลําต้น และ ราก นั้น ไม่ได้มีการระบุสรรพคุณเอาไว้ว่านําไปใช้ประโยชน์อะไรได้อีกบ้าง ซึ่งสอดคล้องกับท้องตลาดสมุนไพร ในปัจจุบัน ที่นิยมซื้อขายชุมเห็ดเทศในรูปของใบสด ใบตากแห้ง ผงบดจากใบตากแห้ง ยาผงแคปซูล ชาชงดื่มจากใบ  และ สารสกัดชนิดน้ํา ทารักษาโรคกลากเกลื้อนเท่านั้น
พริกขี้หนูสวน พันธุ์ใหม่เอี่ยมให้ผลผลิตแน่นๆ
พริกขี้หนูสวน และ พริกขี้หนูทั่วไป สําหรับคนที่ถนัดกินอย่างเดียว แต่ทํากับข้าวอะไรไม่เป็น โดยมากมักไม่ทราบเลยว่า พริกขี้หนู 2 ชนิดนี้ มีคุณสมบัติแตกต่างกันอย่างไร นอกจากเรื่องความยาวของเม็ดพริกที่เห็นได้ชัด เพราะเมื่อนําเม็ดพริกขี้หนูสวน มาเปรียบเทียบกับเม็ดพริกขี้หนูทั่วไป จะเห็นได้ว่าพริกขี้หนูทั่วไปมีความยาวมากกว่าพริกขี้หนูสวน 1-2 เท่าตัวเลยทีเดียว
ส้มซ่า ส้มหายาก ราคาดี
ส้มซ่าเป็นผลไม้พื้นบ้านที่มีสรรพคุณสมุนไพร และยังใช้แต่งกลิ่นแต่งรสชาติของอาหารตํารับชาววังโบราณ อย่างเช่น หมี่กรอบชาววัง หมูแนม ปลาแนม ซึ่งปัจจุบันอาหารเหล่านี้ ก็เริ่มหารับประทานได้ยากแล้ว เพราะรสนิยมที่เปลี่ยนแปลงไปตามยุคสมัย ซึ่งผลไม้อย่างส้มซ่าเองก็เคยถูกลืมเลือนกันไปเช่นกัน ทําให้ผลส้มซ่า มักจะหาซื้อได้ยากมาก เพราะในช่วงหลายสิบปีที่ผ่านมา ไม่ค่อยมีใครนิยมปลูกกันแล้ว จึงทําให้จํานวนต้นเหลือน้อยลงไปทุกที